सूरत में सवा लाख लोगों ने एक साथ योग किया, लद्दाख से समुद्र में INS विक्रांत तक जवानों ने आसन लगाए
International Yoga Day 2023 Celebration Photos Update. Follow Indian Army, Airforce And Navy Forces Yoga Day Photos, Videos And Latest News On Dainik Bhaskar. देश में आज नौवां अंतरराष्ट्रीय योग दिवस मनाया जा रहा है। इस साल इसकी थीम ‘वसुधैव कुटुम्बकम के लिए योग’ रखी गई है
देश में बुधवार को नौवां अंतरराष्ट्रीय योग दिवस मनाया गया। सूरत में सवा लाख लोगों ने एक साथ योग करके रिकॉर्ड बनाया। उधर, भारतीय सेना के अफसरों और जवानों ने कश्‍मीर से कन्‍याकुमारी तक योग किया। राजस्‍थान के रेगिस्‍तान में भी जवानों ने आसन लगाए। इस साल इसकी थीम ‘वसुधैव कुटुम्बकम के लिए योग' रखी गई है।
PM मोदी ने अमेरिका से वीडियो संदेश में कहा, 'योग ग्लोबल स्पिरिट बन गया।' उधर, नेवी ने इस मौके पर 'ओशन रिंग ऑफ योगा' का फॉर्मेशन किया। भारतीय नौसेना के 19 जहाजों पर सवार लगभग 3,500 नौसैनिकों ने राष्ट्रीय और अंतर्राष्ट्रीय जल क्षेत्रों में योग के राजदूत के रूप में 35000 किमी का सफर तय किया।
बांग्लादेश में चटगांव, मिस्र में सफागा, इंडोनेशिया में जकार्ता, केन्या में मोम्बासा, मेडागास्कर में टोमासीना, ओमान में मस्कट, श्रीलंका में कोलंबो, थाईलैंड में फुकेत, मलेशिया में मलक्का और संयुक्त अरब अमीरात (UAE) में दुबई में पोर्ट कॉल में ये शिप्स मौजूद थे। यहीं से इन्होंने 'ओशन रिंग ऑफ योगा' बनाई। इनमें किल्टन, चेन्नई, शिवालिक, सुनयना, त्रिशूल, तरकश, वागीर, सुमित्रा और ब्रह्मपुत्र शिप्स शामिल हैं।
योग दिवस की PHOTOS... 
PM मोदी ने न्यूयॉर्क स्थित UN हेडक्वाटर पर योग किया
इंटरनेशनल योग दिवस पर पीएम नरेंद्र मोदी ने न्यूयॉर्क स्थित UN हेडक्वाटर पर योग किया। पिछले आठ साल से PM मोदी देश में लोगों के बीच योग करके योग दिवस मनाते आए हैं। इस बार वे अमेरिका में स्टेट विजिट पर हैं। उन्होंने सुबह ही वीडियो संदेश जारी करके लोगों को योग दिवस की शुभकामनाएं दीं थी। PM ने बताया कि जिम्मेदारियों के चलते वे अमेरिका में हैं।
UN हेडक्वाटर में योग के दौरान पीएम ने कहा, योग भारत से आता है। सभी प्राचीन भारतीय परंपराओं की तरह यह भी जीवंत और गतिशील है। योग जीवन का एक तरीका है। ये विचारों और कार्यों में सावधानी बरतने का एक तरीका है।
PM मोदी के वीडियो संदेश की प्रमुख बातें...
UN महासचिव बोले- योग लोगों को जोड़ता है
योग दिवस से एक दिन पहले UN के महासचिव एंटोनियो गुटेरेस ने कहा कि योग न केवल शरीर और मन को जोड़ता है, बल्कि दुनियाभर के लाखों लोगों को भी जोड़ता है। यह चिंता को कम करता है और मेंटल हेल्थ को बेहतर करने में मदद करता है।
ये खबरें भी पढ़ें...
PM मोदी आज शाम 5.30 बजे UN में योग करेंगे:177 देशों ने योग को अंतरराष्ट्रीय बनाया; क्या ये चीन की पांडा डिप्लोमेसी का जवाब है
भारत की योग डिप्लोमेसी कल्चर के जरिए दुनिया से जुड़ने की कोशिश है। दुनिया के करीब 180 देशों में अंतरराष्ट्रीय योग दिवस पर कार्यक्रम आयोजित होते हैं। 2003 से न्यूयॉर्क का टाइम्स स्क्वायर अलायंस 21 जून को योग दिवस पर कार्यक्रम करता रहा है जिसमें हजारों लोग शामिल होते हैं।
ऐसे में योग भारत के लिए उसी तरह से सॉफ्ट पावर के तौर पर काम करता है जैसे पांडा चीन के लिए। सॉफ्ट पावर के जरिए कोई देश किसी दूसरे देश को हथियार और दबदबे की बजाय अपनी संस्कृति के बल पर साथ लाता है। पूरी खबर यहां पढ़ें...
नेवी ने 10 देशों में ओशन रिंग ऑफ योगा बनाई:19 जहाजों पर 3500 नौसैनिक 35 हजार किमी चले, वसुधैव कुटुंबकम का मैसेज दिया
अंतरराष्ट्रीय योग दिवस के मौके पर बुधवार को इंडियन नेवी ने ‘ओशन रिंग ऑफ योगा’ बनाई। इसके तहत भारतीय नौसैनिक जहाजों ने नेशनल और इंटरनेशनल पोर्ट्स पर जाकर वसुधैव कुटुंबकम का मैसेज दिया। इसमें 3500 नेवी वर्कर्स ने 19 जहाजों में सवार होकर करीब 35 हजार किमी का सफर तय किया। पूरी खबर यहां पढ़ें...